stanford-oval/wikipedia huggingface dataset:
Speed of Sound
רקע וביקורות

חברי הלהקה הודו במספר מפגשים, כי השיר נכתב במהלך שנת 2004 בהשראת השיר "Running Up that Hill" של הזמרת קייט בוש. כמו כן, הודו חברי הלהקה כי הם לא מצליחים להתחבר לשיר והם מרגישים שהם לא מצליחים לבצע אותו כמו שהיו רוצים. על כן, הודה הסולן כריס מרטין, שהם לא מרבים לשיר אותו בהופעותיהם. השיר ראה אור בארצות הברית לראשונה בתאריך 18 באפריל 2005 והופעת הבכורה שלו ברדיו הייתה ביום שלאחר מכן, בתחנת הרדיו של רשת BBC הבריטית.
השיר נתקל בביקורות מעורבות. מצד אחד נאמר על השיר שהוא נשמע כאילו הלהקה שרה אותו ב"טייס-אוטומטי", וכי הוא נשמע כמו שירה הישן של הלהקה, "Clocks", אך פחות קליט ופחות מוצלח. מן הצד השני, נכתב על השיר שהוא מוצלח, רענן ומרגש, ושיבחו את הלהקה על יכולותיה המוזיקליות והיצירתיות.
קליפ

הקליפ של "Speed of Sound" צולם בבמה אקוסטית בלוס אנג'לס ב-22 וב-23 באפריל 2005. הקליפ מתחיל במסך שחור, ואחריו מופיע כריס מרטין כשהוא מגיח מבין הצללים ומנגן על פסנתר בזמן ששר. כשמרטין פורש את ידיו לראשונה נדלקות כל נורות הלד שמאחוריו, וככל שהשיר ממשיך להתנגן, צבעי הנורות משתנה, ובסופו מופיעים כל חברי הלהקה כשהאורות בצבע לבן.
הופעת הבכורה של הקליפ הייתה ב-23 במאי. הקליפ הגיע למקום ה-6 במצעד "הספירה לאחור" של שירי הרוק של ערוץ VH1 ב-11 ביוני 2005. בטקס פרסי ה-VMA של MTV הקליפ היה מועמד ל-4 פרסים, בקטגוריות "קליפ השנה", "האפקטים המיוחדים הטובים ביותר", "העריכה הטובה ביותר" ו"הצילום הטוב ביותר".
מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 23 |  |
|  אוסטרליה | מצעד הסינגלים האוסטרלי | 9 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 11 |  |
|  ארצות הברית | בילבורד הוט 100 | 8 |  |
|  ארצות הברית | מצעד האיירפליי האלטרנטיבי למבוגרים | 1 |  |
|  ארצות הברית | מצעד הפופ איירפליי למבוגרים | 3 |  |
|  ארצות הברית | מצעד האיירפליי האלטרנטיבי | 5 |  |
|  ארצות הברית | מצעד הפופ איירפליי | 14 |  |
|  דנמרק | היטליסטן | 7 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 31 |  |
|  ישראל | מדיה פורסט ישראל | 1 |  |
|  נורווגיה | VG-lista | 11 |  |
|  ניו זילנד | המצעד הניו זילנדי הרשמי | 13 |  |
|  ספרד | PROMUSICAE | 2 |  |
|  פולין | ZPAV | 1 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 34 |  |
|  צרפת | SNEP | 42 |  |
|  שוודיה | סוורייטופליסטן | 34 |  |
|  שווייץ | המצעד השווייצרי | 22 |  |
הסינגל הגיע למקום ה-2 במצעד הפזמונים הבינלאומי השנתי של גלגלצ לשנת 2005.
Speechless (שיר של רובין שולץ)

"Spechless" הוא סינגל של המפיק המוזיקלי הגרמני, רובין שולץ, בשיתוף פעולה עם הזמרת הקנדית-פינית, אריקה סירולה. השיר יצא ב-16 בנובמבר 2018 בהוצאת חברת התקליטים וורנר מיוזיק גרופ. השיר נכתב על ידי רובין שולץ, כריס ברייד, טימו ברונילה ו-Junkx, והופק על ידי Junkx ורובין שולץ.
נכון ליולי 2023, השיר הושמע למעלה מ-326 מיליון פעמים בספוטיפיי, ולמעלה מ-72 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |   ‏‏‏  מצעדים ודירוגים (2018–2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 8 |  |
|  אוקראינה | טופ-היט | 4 |  |
|  איטליה | מצעד הסינגלים האיטלקי | 64 |  |
|  אל סלוודור | מוניטור לטינו | 1 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 31 |  |
|  גרמניה | GfK – טופ 100 | 7 |  |
|  הולנד | מצעד 40 הסינגלים ההולנדיים | 7 |  |
|  הולנד | מצעד 100 הסינגלים ההולנדיים | 24 |  |
|  הונגריה | Rádiós Top 40 | 2 |  |
|  הונגריה | Dance Top 40 | 23 |  |
|  הונגריה | Single Top 40 | 17 |  |
|  הונגריה | Stream Top 40 | 39 |  |
|  ולוניה | אולטראטופ 40 | 19 |  |
|  ליטא | AGATA | 34 |  |
|  סלובניה | SloTop50 | 3 |  |
|  סלובקיה | ČNS IFPI | 4 |  |
|  ספרד | PROMUSICAE | 100 |  |
|  פולין | ZPAV | 2 |  |
|  פינלנד | המצעדים הפיניים הרשמיים | 5 |  |
|  פלנדריה | אולטראטופ 50 | 13 |  |
|  צ'כיה | ČNS IFPI | 1 |  |
|  צרפת | SNEP | 32 |  |
|  שוודיה | סוורייטופליסטן | 20 |  |
|  שווייץ | המצעד השווייצרי | 9 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 33 |  |
|  אוקראינה | טופ-היט | 14 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 92 |  |
|  גרמניה | GfK – טופ 100 | 27 |  |
|  הולנד | מצעד 40 הסינגלים ההולנדיים | 24 |  |
|  הולנד | מצעד 100 הסינגלים ההולנדיים | 64 |  |
|  הונגריה | Rádiós Top 40 | 5 |  |
|  הונגריה | Dance Top 40 | 72 |  |
|  הונגריה | Single Top 40 | 42 |  |
|  ולוניה | אולטראטופ 40 | 58 |  |
|  חבר המדינות | טופ-היט | 31 |  |
|  סלובניה | SloTop50 | 11 |  |
|  פולין | ZPAV | 16 |  |
|  פלנדריה | אולטראטופ 50 | 29 |  |
|  רוסיה | טופ-היט | 45 |  |
|  שווייץ | המצעד השווייצרי | 24 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  הונגריה | Rádiós Top 40 | 88 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| אוסטריה (IFPI Austria) | פלטינה | 30,000 |
| בלגיה (BEA) | זהב | 20,000 |
| קנדה (Music Canada) | זהב | 40,000 |
| צרפת (SNEP) | פלטינה | 200,000 |
| גרמניה (BVMI) | פלטינה | 400,000 |
| איטליה (FIMI) | פלטינה | 50,000 |
| פולין (ZPAV) | 3× פלטינה | 150,000 |
| שווייץ (IFPI Switzerland) | פלטינה | 20,000 |
הערות שוליים

↑  Bein, Kat (16 בנובמבר 2018). "Robin Schulz and Erika Sirola Debut Utterly Cute 'Speechless' Video: Watch". Billboard. נבדק ב-24 במרץ 2019. {{cite web}}:  (עזרה)
↑  Speechless (feat. Erika Sirola), 2018-11-16, ארכיון מ-2022-10-03, נבדק ב-2023-07-21
↑  ROBIN SCHULZ FEAT. ERIKA SIROLA – SPEECHLESS (OFFICIAL VIDEO), ארכיון מ-2023-03-21, נבדק ב-2023-07-21
↑  ARIA Accreditations Documents, Dropbox (באנגלית)
| רובין שולץ |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Prayer • Sugar • Uncovered • IIII |  |
| סינגלים | "Rain" • "Feeling" • "To You" • "Stone" • "Same" • "Waves" • "Prayer in C" • "Willst du" • "Sun Goes Down" • "Headlights" • "Sugar" • "Show Me Love" • "Heatwave" • "Shed a Light" • "OK" • "I Believe I'm Fine" • "Unforgettable" • "Oh Child" • "Right Now" • "Speechless" • "All This Love" • "Rather Be Alone" • "In Your Eyes" • "Oxygen" • "Alane" • "All We Got" • "One More Time" • "I Got a Feeling" • "Young Right Now" • "Miss You" |  |
| סינגלים שיווקים | "Yellow" |  |
| --- | --- |
בקרת זהויות :  MusicBrainz release group: 1f1b0ff0-fd37-4b2b-969a-5257a4359c67
The Who Sell Out

The Who Sell Out הוא אלבום קונספט פופ-פסיכדלי מאת להקת המי משנת 1967. זהו אלבומה השלישי של הלהקה, והוא מורכב מאוסף שירים בסגנונות שונים כשבין השירים שזורות פרסומות (בביצוע חברי הלהקה) למוצרי צריכה קיימים. בכך יצרה הלהקה מעין שידור של תחנת הרדיו הפיראטית "רדיו לונדון" ששידרה מספינה בלב ים בין השנים 1967-1964. יציאת האלבום לוותה בתביעות משפטיות רבות, בשל הפרסומות למוצרים קיימים (חלקם התבססו אף על ג'ינגלים קיימים) ששולבו בין השירים ואף הופיעו על עטיפת האלבום. להקלטת האלבום, שכרה הלהקה את שירותיו של הקלידן אל קופר.
בשנת 1995 יצאה מהדורה חדשה של האלבום. מהדורה זו כללה בונוסים רבים ובהם פרסומות אמיתיות שחברי הלהקה הקליטו באותה העת.
בשנת 2003 הגיע האלבום למקום ה-113 ברשימת 500 האלבומים הגדולים בכל הזמנים שערך מגזין הרולינג סטון.
באלבום מופיעים מספר מלהיטיה הבולטים ביותר של הלהקה, ובראשם השיר "I Can See for Miles" (אנ') שהיה גם השיר היחיד באלבום שיצא כסינגל. ברשימת 500 השירים הגדולים של כל הזמנים שערך מגזין הרולינג סטון, הגיע השיר למקום ה-258.
Special Force

| --- | --- |

 כללי
 תאריך הוצאה:  16 בפברואר 2003
 סוגה:  משחק ירי בגוף ראשון
 פיתוח:  לשכת האינטרנט המרכזית של חזבאללה, Hadeel
 הוצאה לאור:  חזבאללה 
 ארץ מקור:  לבנון
 שפות:  ערבית, אנגלית, צרפתית, פרסית
 הפצה:  Sunlight
 דרישות תוכנה
 מנוע משחק:  Genesis3D
 מצבי משחק:  משחק וידאו למשתתף יחיד 
 פלטפורמות:  ווינדוס
 המשחק הבא:  Special Force 2: Tale of the Truthful Pledge
 אתר רשמי
 
Special Force (בערבית: القوة الخاصة) הוא משחק יריות בגוף ראשון משנת 2003 שפותח על ידי לשכת האינטרנט המרכזית של חזבאללה. המשחק משחזר קרבות מהמערכה ברצועת הביטחון, כאשר השחקן משחק לוחם חזבאללה שמוטל עליו להביס חיילים ישראלים. חזבאללה יצרו את המשחק במטרה לתת לצעירים ערבים אלטרנטיבה למשחקי וידאו מערביים, שמציגים גיבורים מערביים שנלחמים באויב ערבי. המשחק נחשב לתעמולה וכלי גיוס, וספג גינוי על ידי ארגונים יהודיים ואנשי ממשל ישראלים. Special Force שוחרר בפברואר 2003 במספר מדינות ערביות ומכר 18,000 עותקים עד ספטמבר.
משחקיות

Special Force הוא משחק יריות בגוף ראשון המתרחש במהלך המערכה ברצועת הביטחון. המשחק משחזר מבצעים של חזבאללה שהתרחשו במהלך המערכה, כולל מיקומם הגאוגרפי, תנאי מזג האוויר, פריסת המוקשים ומספר הלוחמים הישראליים. השחקן משחק לוחם חזבאללה. במהלך הלחימה, דמות השחקן יכולה להשתמש בסכין, אקדח, רובי קלצ'ניקוב ורימוני יד נגד חיילים ישראלים המגובים בטנקי מרכבה ומסוקי בואינג AH-64 אפאצ'י.
בשלב האימון, השחקן משיג נקודות על ידי ירי בכרזות של אנשי פוליטיקה וצבא ישראלים בכירים (כולל אריאל שרון, שאול מופז ואהוד ברק). אם השחקן יסיים את האימון עם ניקוד גבוה, חסן נסראללה יעניק מדליה לדמות השחקן. לאחר מכן על השחקן לנטרל מוצב ישראלי, שמוגן על ידי צלפים, טנקים ומוקשים. בהמשך השחקן נלחם בכוחות ישראליים בבקאע. בסיום המשחק מוצגים לשחקן לוחמי חזבאללה שנהרגו, "שהידים".
המשחק זמין בערבית, אנגלית, צרפתית ופרסית.
פיתוח והפצה

Special Force הופק על ידי לשכת האינטרנט המרכזית של חזבאללה. הם הגו אותו מיד לאחר נסיגת ישראל מרצועת הביטחון בשנת 2000, והפרויקט אושר על ידי בכירי חזבאללה. בעוד שלארגון היה ניסיון ביצירת תוכנות ואתרי אינטרנט, הפרויקט היה משחק הווידאו הראשון שלהם. המשחק פותח על ידי החברה הלבנונית Hadeel באמצעות Genesis3D (אנ'), מנוע משחק חינמי. יוצרי המשחק השתמשו בחומר ארכיוני של חזבאללה, כולל סרטים ומפות, כדי לשחזר תרחישי לחימה אמיתיים.
המשחק נועד להעניק לצעירים ערבים אלטרנטיבה למשחקי וידאו מערביים המציגים את הערבים כאויבים שמובסים בידי גיבורים אמריקאים. בריאיון לתקשורת האמריקאית, חבר בלשכת האינטרנט המרכזית של חזבאללה אמר: "רצינו להעניק לצעירים שלנו אלטרנטיבה [למשחקים המערביים]. ההתנגדות אינה מוגבלת לכלי נשק. צריך להישאר מעודכנים עם מספר גדל וגדל של תעשיות, כגון האינטרנט ומשחקי וידאו". חבר אחר בלשכת האינטרנט המרכזית ציין ש"אין לחזבאללה בעיה עם הטכנולוגיה המערבית עצמה. מבחינתנו טכנולוגיה היא רק כלי, אפילו אם כשהיא מגיעה מישראל. הרי אסלאם משמעותו ידע. הבעיה היא עם הרעיונות שבאים דרך המדיה החדשה."
לאחר יותר משנתיים של פיתוח, המשחק שוחרר ב-16 בפברואר 2003 בלבנון, סוריה, איראן, בחריין ואיחוד האמירויות הערביות. הוא הופץ על ידי חברת Sunlight ושווק לעולם הערבי ולפזורתיו ברחבי העולם, כולל באירופה, בריטניה, קנדה ואוסטרליה.
קבלה

לדברי קאסם גאדר, הבעלים של Sunlight (מפיצת המשחק), מכירות המשחק עלו על הציפיות. תחילה הופצו 8,000 עותקים של המשחק, אשר אזלו תוך שבוע אחד. יותר מ-18,000 עותקים נמכרו עד ספטמבר 2003, מתוכם 10,000 בלבנון וכ-1,000 באירופה ובאוסטרליה. יותר מ-200 עותקים נמכרו בבריטניה. ה"ניו יורק טיימס" זיהה את המשחק כחלק ממאמצי התעמולה של חזבאללה בתקשורת הלבנונית, במטרה לבסס את עצמו כישות פופולרית, בפרט בקרב צעירים. ה-Sunday Herald (אנ') טענו שזהו כלי גיוס שמטרתו לפתות שחקנים צעירים להצטרף לארגון הטרור.
מבחינה טכנית, ב-Frankfurter Allgemeine Zeitung דווח שהמשחק לא יכול להתחרות במקביליו המערביים, שכן המשחק מפגר בערך בשנתיים מאחוריהם.
Special Force ספג גינויים מארגונים יהודיים כמו ועד שליחי הקהילות של יהודי בריטניה. רון פרושאור, דובר משרד החוץ הישראלי, תיאר את המשחק כ"חלק מתהליך חינוכי שמונע כל סיכוי לשלום אמיתי" בין ישראל ללבנון. הפוליטיקאי האוסטרלי מייקל דנבי (אנ') ראה במשחק דה-הומניזציה, והזהיר שהמשחק "יעודד צעירים לבצע מתקפות נגד מערביים". Eclipse Entertainment, המפתחת של מנוע המשחק Genesis3D, ריחקה את עצמה מהמשחק.
אלכסנדר ר' גאלוואי (אנ'), פרופסור משנה לתקשורת באוניברסיטת ניו יורק, השווה את המשחק ל-America's Army, משחק יריות בגוף ראשון המציג את האידאולוגיה של צבא ארצות הברית. גאלוואי רואה את Special Force כהיפך האידאולוגי של America's Army, שכן Special Force מציב גיבור ערבי הנלחם באויב מערבי. לפי גאלוואי, Special Force ו-America's Army מתארים סיטואציות לחימה דומות מאוד, כאשר ההבדל הוא בנארטיב בלבד.
בדצמבר 2006, המרכז הישראלי לאמנות דיגיטלית בחולון הציג את המשחק כחלק מתערוכת "המשחקים האסורים".
משחק המשך

בעקבות מלחמת לבנון השנייה, חזבאללה יצר משחק המשך הנקרא Special Force 2: Tale of the Truthful Pledge.מפתחי המשחק המקורי הקימו אולפן חדש, Might 3D, שפיתחו את המשחק באמצעות גרסה פיראטית של CryEngine. חזבאללה שחרר את Special Force 2 ב-16 באוגוסט 2007 והציג אותו בתערוכה מקומית על הסכסוך הישראלי-לבנוני. Special Force 2 שוחרר רשמית רק בערבית, אם כי קיימת גרסה לא רשמית באנגלית בחינם.
הערות שוליים

1 2 3 4 5 6 7 8 9  Hezbollah computer game takes propaganda war on Israel to virtual battlefield, News Tribune, ‏2004-07-23 (באנגלית)
↑  Reuters. "Violent Video Battles Proliferate". Wired (באנגלית אמריקאית). ISSN 1059-1028. נבדק ב-2023-10-25.
↑  Badih Chayban, Hizbullah rolls out new computer game, The Daily Star (באנגלית)
1 2    Toby Harnden, ‏Video games attract young to Hizbollah, The Telegraph, 21 February 2004
1 2 3 4 5  Alfred Hackensberger, Es wird zurückgeschossen, Telepolis, ‏2003-09-19 (בגרמנית)
1 2 3 4  Wakin, Daniel J. (2003-05-18). "AFTEREFFECTS: BEIRUT; Video Game Created by Militant Group Mounts Simulated Attacks Against Israeli Targets". The New York Times (באנגלית אמריקאית). ISSN 0362-4331. נבדק ב-2023-10-25.
1 2 3 4 5  Piasecki, Stefan (2003-11-19). "Computerspiele: Für 8,50 Dollar in den Krieg gegen Israel". FAZ.NET (בגרמנית). ISSN 0174-4909. נבדק ב-2023-10-25.
1 2  "Jewish anger at terrorism game". The Daily Telegraph. 2003-09-05. p. 15. נבדק ב-2023-10-26.
↑  War games becoming all too real, Sunday Herald, ‏2003-03-09 (באנגלית)
↑  Galloway, Alexander R., Social Realism in Gaming, Game Studies, 2004 (באנגלית)
↑  "A Blood-drenched Reality". Haaretz (באנגלית). נבדק ב-2023-10-26.
↑  "How video games became the latest weapon in the Middle East". The Daily Telegraph. 2007-02-14. p. 30. נבדק ב-2023-10-26.
↑  Mark J. P. Wolf, Video Games Around the World, MIT Press, 2015-05-01, עמ' 31, ISBN 978-0-262-52716-3. (באנגלית)
↑  Special Force 2: Tale of the Truthful Pledge – Hardcore Gaming 101 (באנגלית אמריקאית)
↑  "Hezbollah brings Israel war to computer screen". Reuters (באנגלית). 2007-08-16. נבדק ב-2023-10-25.
במשימת האימון של המשחק השחקן יורה בכרזות של בכירים ישראלים, כגון שאול מופז.
Let's Go Crazy

"Let's Go Crazy" הוא שיר משנת 1984 של פרינס והרבולושן, מתוך האלבום Purple Rain. זהו השיר הפותח גם באלבום וגם בסרט גשם סגול. "Let's Go Crazy" היה אחד מהשירים הפופולריים ביותר של פרינס, והיה מרכיב מרכזי בהופעות שלו, כאשר לעיתים קרובות הוא השתלב עם להיטים נוספים. כשהשיר יצא כסינגל, הוא הפך ללהיט השני של פרינס במקום הראשון במצעד הבילבורד הוט 100, וכן בראש מצעד שירי ה-R&B/היפ-הופ וה-Hot Dance Club Play, ובנוסף נכנס לעשירייה הראשונה במצעד הסינגלים הבריטי. הצד השני של התקליט היה השיר "Erotic City", שמילותיו עוררו מחלוקת. בבריטניה, השיר יצא כדאבל איי-סייד יחד עם "Take Me with U".
כמו ברבים מהשירים של פרינס, השיר נחשב כעידוד לעקוב אחרי ערכים נוצריים, כאשר ה-"De-elevator" שבמילים הוא מטאפורה לשטן. גרסת "Special Dance Mix" המורחבת של השיר נוגנה בגרסה מעט ערוכה בסרט גשם סגול. גרסה זו מכילה קטע אינסטרומנטלי ארוך יותר באמצע הכולל ריף גיטרה, סולו פסנתר ועותקים לא ברורים של ההקדמה המדוברת. גרסה זו הייתה אמורה להיות בשימוש באלבום, אך כשהשיר "Take Me With U" נוסף לרשימת השירים, היא נערכה לאורך הנוכחי שלה.
המגזין קאש בוקס תיאר את השיר כ"אחד המיזוגים הטובים ביותר בין רוק קופץ ופאמפ סינתסייזר".
לאחר מותו של פרינס, השיר נכנס מחדש למצעד הבילבורד הוט 100 במקום ה-39 ועלה למקום ה-25 בשבוע של 14 במאי 2016. נכון ל-30 באפריל 2016, נמכרו 964,403 עותקים דיגיטליים של השיר בארצות הברית.
בשנת 2013, להקת הרוק הבריטית The Darkness ביצעה את השיר בטקס פרסי מוזיקת הרוק השנתי ה-44.
מיקומי שיא

|   ‏‏‏  מצעדים ודירוגים (1984–1985)> מדינה |   ‏‏‏  מצעדים ודירוגים (1984–1985)> מצעד |   ‏‏‏  מצעדים ודירוגים (1984–1985)> מיקום שיא |   ‏‏‏  מצעדים ודירוגים (1984–1985)>  |
| --- | --- | --- | --- |
|  אוסטרליה | מצעד הסינגלים האוסטרלי | 10 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד הסינגלים השחורים | 1 |  |
|  הולנד | מצעד 40 הסינגלים ההולנדיים | 11 |  |
|  הממלכה המאוחדת | מצעד הסינגלים הבריטי | 7 |  |
|  ניו זילנד | המצעד הניו זילנדי הרשמי | 13 |  |
|  פלנדריה | אולטראטופ 50 | 11 |  |
|  צרפת | SNEP | 50 |  |
|  קנדה | קנדה הוט 100 | 2 |  |
|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 5 |  |
|   ‏‏‏  מצעדי סוף שנה (1984)> מדינה |   ‏‏‏  מצעדי סוף שנה (1984)> מצעד |   ‏‏‏  מצעדי סוף שנה (1984)> מיקום שיא |   ‏‏‏  מצעדי סוף שנה (1984)>  |
| --- | --- | --- | --- |
|  ארצות הברית | בילבורד הוט 100 | 21 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | מצעד שירי הרוק | 37 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | כסף | 200,000 |
| ארצות הברית (RIAA) מכירות מ-1984 | זהב | 1,000,000 |
| ארצות הברית מכירות דיגיטליות | — | 964,403 |
הערות שוליים

↑  Elliott, Paul (30 במאי 2016). "The Top 20 Greatest Funk Rock Songs". TeamRock. Team Rock Limited. ארכיון מ-2 ביוני 2016. נבדק ב-31 בינואר 2017. {{cite web}}:  (עזרה)
↑  Woodworth, G.M.; University of California, Los Angeles (2008). "Just Another One of God's Gifts": Prince, African-American Masculinity, and the Sonic Legacy of the Eighties. University of California, Los Angeles. p. 268. ISBN 9781109120745. נבדק ב-2015-06-22.
↑  "Reviews" (PDF). Cash Box: 7. 4 באוגוסט 1984. נבדק ב-2022-07-25. {{cite journal}}:  (עזרה)
↑  "Hip Hop Single Sales: Prince, Desiigner & Drake". HipHopDX. 30 באפריל 2016. נבדק ב-30 באפריל 2016. {{cite journal}}:  (עזרה)
| --- | --- |
בקרת זהויות :  MusicBrainz work: f954d696-40e1-33b7-829a-b27f50a3a871
Speechless (שיר של ליידי גאגא)

| --- | --- |
 שיר בביצוע ליידי גאגא
 מתוך האלבום The Fame Monster
 יצא לאור:  18 בנובמבר 2009
 פורמט:  הורדת מוזיקה 
 תאריך הקלטה:  2009
 סוגה:  רוק
 שפה:  אנגלית
 אורך:  4:31
 חברת תקליטים:  סטרימליין • אינטרסקופ • קון לייב • צ'ריטרי
 כתיבה:  ליידי גאגא
 הפקה:  ליידי גאגא, רון פייר
 
"Speechless" (בעברית: "ללא מילים") הוא שיר של הזמרת-יוצרת האמריקאית ליידי גאגא, מתוך המיני-אלבום השלישי שלה, The Fame Monster. השיר יצא לאור ב-18 בנובמבר 2009, ביחד עם צאתו של המיני-אלבום. השיר נכתב על ידי גאגא, במטרה לשכנע את אביה ג'וזף ג'רמנוטה, לעבור ניתוח לב פתוח, כדי לתקן את שסתום אבי העורקים שלו, ותזכורת למעריציה הצעירים יותר להעריך את הוריהם. על פי גאגא, השיר מתאר פחד מהמוות.
השיר הצליח להגיע בשיאו אל המקום ה-94 במצעד הבילבורד הוט 100, ה-67 במצעד קנדה הוט 100, וה-88 במצעד הסינגלים הבריטי.
רקע וכתיבה

את השיר כתבה גאגא לבדה, והוא הופק על ידה ועל ידי רון פייר. על השיר אמרה גאגא כי:
ובכן, לאבי הייתה מחלת לב במשך 15 שנים. הייתה לו בעיה בשסתום אבי העורקים וגופו שאב רק שליש מכמות הדם שצריך היה לקבל אדם בכל יום. הוא סירב לעבור ניתוח לב פתוח ואמר לי ולאמי שייתן לחייו "לעשות את שלהם". נכנסתי לסטודיו וכתבתי את השיר. אבי נהג לקרוא לי אחרי שהיה שותה משקאות אלכוהול משכרים ואני הייתי דוממת, לא היה לי מה להגיד. חששתי שאאבד אותו לתמיד. כתבתי את השיר בתור בקשה לאבי.
הופעות

גאגא הופיעה עם השיר בטקס פרסי גראמי ה-52, טקס פרסי המוזיקה האמריקאית ה-37 וטקס פרסי רויאל וראייטי באותה השנה. בנוסף, הופיעה גאגא עם השיר גם בסיבוב ההופעות השני שלה, "The Monster Ball Tour", ובשאר סיבובי ההופעות שלה.
בנוסף לכך, הופיעה גאגא עם השיר בטקס "VEVO Launch Event", שנערך בשנת 2009. בהופעה נראתה גאגא כשתסרוקתה בצורת פפיון, העשוי משיערה. ההופעה מתחילה כאשר אורות בצבע סגול מאירים את הבמה, תוך שניתן לרואת את גאגא מנגנת בפסנתר. ההופעה הפכה במהרה לוויראלית, ונכון לנובמבר 2019, מונה הצפיות שלה עומד על כ-32 מיליון צפיות.
מיקומי שיא

השיר זכה להצלחה נאה, ואף ללא היותו כסינגל הצליח להגיע אל המקום ה-94 במצעד הבילבורד הוט 100.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 94 |  |
|  הממלכה המאוחדת | מצעד הסינגלים הבריטי | 88 |  |
|  קנדה | קנדה הוט 100 | 67 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
Up (שיר של אינה)

"Up" (בעברית: "לְמַעלָה" או "מַעְלָה") הוא שיר שהוקלט על ידי הזמרת-יוצרת הרומנייה אינה. השיר יצא לאור ב-29 באוקטובר 2021, על ידי חברת התקליטים גלובל רקורדס, כסינגל שלא מתוך אלבום. במקור, הוא נכתב על ידי סיקוטוי, מרצ'ל בוטזן, סבסטיאן ברק, מינלי ואינה והופק על ידי סיקוטוי ומרקו & סיבה. ב-17 בדצמבר 2021, הופצה גרסת רמיקס של השיר בו משתתף הראפר הג'מייקני שון פול. הרמיקס נכתב והופק על ידי אותם המוזיקאים שצוינו קודם לכן, עם קרדיט שניתן לפול על הבית שביצע.
הגרסה המקורית של "Up" הגיעה למקום השני במצעד הסינגלים של חבר המדינות, וה-51 במצעד הסינגלים של רומניה. קליפ המילים של השיר הועלה לערוץ היוטיוב של אינה בשידור חי ב-29 באוקטובר 2021. עבור הרמיקס של השיר, צולם וידאו קליפ רשמי שהועלה ליוטיוב ב-17 בדצמבר 2021, בשידור חי גם כן.
רקע וכתיבה

השיר נכתב על ידי סיקוטוי, מרצ'ל בוטזן, סבסטיאן ברק, מינלי ואינה והופק על ידי סיקוטוי ומרקו & סיבה. הוא הוקלט בשנת 2021 והופץ בסוף אוקטובר של אותה השנה. לאחר שהופץ, הודיעה אינה כי בכוונתה להוציא רמיקסים נלווים לשיר. בהמשך לכך, נודע על שיתוף פעולה עתידי של אניה והראפר הג'מייקני שון פול. לבסוף, פורסם הדואט בין השניים בערוץ היוטיוב הרשמי של אינה ב-17 בדצמבר 2021, בשידור חי. בסמוך לכך, הוא הועלה לרשתות הסטרימינג השונות והיה זמין להורדה דיגיטלית.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.
הרכב

מבחינה מוזיקלית, "Up" הוא שיר פופ בהשפעת דאנסהול, בו אינה שרה על "התגברות על כאב ואכזבה מהעבר [ו]פותחת את לבה מחדש", וכן על "אהבה שמרימה [אותה] למעלה כאשר נראה שהכול בחיים הולך בכיוון ההפוך". חלק מהשורות בשיר זכו לביקורות חיוביות, כדוגמת: "פַּעַם אַחַת, הָיְתָה יַלְדָּה שֶׁהִבִּיעָה מִשְׁאָלָה / לִמְצֹא לְעַצְמָהּ אַהֲבָה וּלְבַסּוֹף לַעֲשׂוֹת שִׁנּוּי / וְאָז בָּאתָ, רִפֵּאתָ עוֹד תֶּפֶר / וַאֲנִי שְׂמֵחָה עַל כָּךְ, אֲנִי יְכוֹלָה סוֹף סוֹף לַעֲשׂוֹת אֶת הַשִּׁנּוּי". הפזמון של השיר – "כְּשֶׁאֲנִי בְּדִכָּאוֹן אַתָּה יָכוֹל לְהָרִים אוֹתִי, לְמַעְלָה-פ-פ לְמַעְלָה-פ-פ לְמַעְלָה-פ-פ לְמַעְלָה-פ-פ / וּכְשֶׁאֲנִי נִפְגַּעַת אַתָּה יוֹדֵעַ שֶׁאֲנִי לֹא צְרִיכָה הַרְבֵּה / אַתָּה יָכוֹל לְהִשְׁתַּמֵּשׁ בְּמַגַּע הַקֶּסֶם הַזֶּה" – הפך לוויראלי ברשת החברתית, טיקטוק, בסמוך ליציאת השיר. בגרסת הרמיקס של השיר, הכוללת את בתי הראפ שלו, שון פול "נותר אופטימי לגבי הסיכוי שלו לרומנטיקה" ומבצע את השורות: "אֲהוּבָה אַתְּ כָּל הַזְּמַן אוֹמֶרֶת שֶׁאַתְּ מַרְגִּישָׁה אֶת כָּל הַכְּאֵב, שֶׁאַתְּ מַרְגִּישָׁה אֶת כָּל הַלַּחַץ הַנַּפְשִׁי / אַתְּ כֵּן יוֹדַעַת, הַ-S לַ-P, הוֹלֵךְ לָקַחַת אוֹתָךְ לְרַכֶּבֶת אַחֶרֶת".
ביקורת

"Up" זכה לשבחים ביקורתיים מטעם מבקרי המוזיקה. באדוורול פורסמה כתבה מקיפה אודות השיר, שנכתבה על ידי מריה-אלכסנדרה מורטו. היא התחילה ואמרה שמדובר ב"אחד מהשירים הלוהטים שהוציאה אינה במהלך הקריירה שלה". באתר של האחים וורנר גרמניה פורסמה כתבה אודות השיר גם כן.
באתר של LifestyleBG נכלל השיר ברשימת "5 השירים החדשים של השבוע", באותו השבוע בו יצא.
וידאו קליפ

קליפ המילים הרשמי של "Up" פורסם ב-29 באוקטובר 2021. הקונספט שלו מבוסס על אינה, שנראית במרכזו כפי שהיא נראית בעטיפת הסינגל. לאורכו, ניתן לראות קטעי וידאו שונים שלה, תוך שמילות השיר מופיעות גם כן בהתאם למנגינה שלו. הוא זכה להצלחה וצבר חצי מיליון ביממה אחת. ב-17 בדצמבר 2021 החל שידור חי בערוץ היוטיוב של אינה, שבהמשך נודע כווידאו קליפ הרשמי של הרמיקס ל-"Up" בו התארח שון פול. בשידור החי צפו מאות אלפי אנשים והוא צבר ביממה אחת קרוב למיליון צפיות.
נכון לדצמבר 2021, מונה הצפיות של קליפ המילים עומד על למעלה מ-15 מיליון צפיות.
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 22 באוקטובר 2021 | הזרמת מוזיקה • הורדה דיגיטלית | האחים וורנר פולין |  |
| רומניה | 22 באוקטובר 2021 | הזרמת מוזיקה • הורדה דיגיטלית | גלובל |  |
| עולם | 17 בדצמבר 2021 | הזרמת מוזיקה • הורדה דיגיטלית | האחים וורנר פולין |  |
| רומניה | 17 בדצמבר 2021 | הזרמת מוזיקה • הורדה דיגיטלית | גלובל |  |